Oqtoʻba xalqaro aeroporti
Oqtoʻba xalqaro aeroporti yoki Aliya Moldagulova xalqaro aeroporti (IATA: AKX, ICAO: UATT) (qozoqcha: Әлия Молдағұлова халықаралық әуежайы, Älia Moldağūlova halyqaralyq äuejaiy) — Qozogʻistonning Oqtoʻba shahridagi xalqaro aeroporti. U shaharning janubi-gʻarbiy chekkasida, Oqtoʻba temir yoʻl vokzalidan 3,5 km janubda joylashgan. Oqtoʻba viloyatidagi birinchi yirik aeroport hisoblanadi. 2020-yilda aeroport 362 414 yoʻlovchiga xizmat koʻrsatgan va shu tariqa Qozogʻiston aeroportlari orasida yoʻlovchi tashish boʻyicha 6-oʻrinni egallagan. Aeroport „Aliya Moldagulova xalqaro aeroporti“ AJ tomonidan boshqariladi, 100% aksiyalari „Oqtoʻba viloyati moliya boshqarmasi“ davlat muassasasiga tegishli. Ayni paytda aeroport Oqtov, Olmaota, Atirau, Ostona, Chimkent, Moskva, Istanbul, Tbilisi, Qozon, Boku shaharlariga muntazam, Antaliya va Sharm al-Shayxga charter reyslarini amalga oshiradi.